### 19.    Beslutning om godkendelse af Kvalitetsrapport for folkeskolen 2017/18 med høringssvar

**Åbent**

Sagsnr.: 326-2017-40620       J.nr.: 17.01.10           Dokumentnr.:
326-2018-64614

**Sagstype**

Beslutning.

**Resume og sagens baggrund**

Hvert år udarbejdes en kvalitetsrapport for folkeskolen, som
beskriver, hvordan det går med at styrke elevernes faglighed, fremme trivslen
og arbejde med de øvrige politiske målsætninger. Rapportens anbefalinger har
været i høring blandt skolebestyrelser, MED-udvalg og de faglige
organisationer. I denne sag lægges der op til, at kvalitetsrapporten og dens
anbefalinger godkendes som grundlag for det fremadrettede arbejde med at
udvikle folkeskolen.

Børn- og Familieudvalget sendte anbefalingerne i høring på mødet
i februar 2018.

**Indstillinger**

Direktøren indstiller, at

1. Kvalitetsrapporten
godkendes

2. Der arbejdes
videre med de fire anbefalinger (som fremgår af sagsfremstillingen)

**Behandling**

Børn- og Familieudvalget, Økonomiudvalget og
Kommunalbestyrelsen.

**Sagsfremstilling**

Den årlige kvalitetsrapport følger op på skolernes arbejde
med de nationale og kommunale målsætninger for folkeskolen og beskriver blandt
andet udviklingen i elevernes faglighed og trivsel. Anbefalingerne i
Kvalitetsrapport for folkeskolen 2017/18 har været i høring blandt skolebestyrelserne,
MED-udvalgene på skolerne og de faglige organisationer. Der er indkommet i alt
30 høringssvar.

*Kvalitetsrapportens indhold*

Kvalitetsrapporten konkluderer, at der er et stykke vej endnu
i forhold til at nå de politiske målsætninger for folkeskolen. Dette gælder
både i forhold til målene om at styrke fagligheden, fremme trivslen, nedbringe
fraværet og styrke elevernes overgang til ungdomsuddannelse. Der gøres
opmærksom på, at Kommunalbestyrelsen siden udarbejdelsen af kvalitetsrapporten
har besluttet, at målsætningen om, at 96 % af alle elever skal gå på en
almindelig folkeskole, bortfalder (på mødet d. 28. februar 2018).

Det anbefales, at der arbejdes videre med de indsatser, som
allerede er i gang, herunder anbefalingerne fra sidste års kvalitetsrapport:

· Der sættes øget fokus på sprogindsatsen på 0-6 års området,
således at eleverne får de bedste forudsætninger for at lære at læse, når de
starter i skole.

· Der ses på mulighederne for at lave en fokuseret indsats i
forhold til at hæve det faglige niveau i matematik.

· Der sættes øget fokus på den kommunale indsats for at nedbringe
elevernes fravær, da fraværet har stor betydning for både elevernes læring og
trivsel.

· Der ses på, hvordan der kan iværksættes en indsats i forhold til
at sikre, at flere elever opnår mindst karakteren to i dansk og matematik ved
afgangsprøven i 9. klasse.

Kvalitetsrapporten og et resumé af denne er vedlagt sagen
som bilag.

*Resumé af høringssvarene*

I høringsperioden er der indkommet i alt 30 høringssvar,
heraf er 26 fra MED-udvalgene og skolebestyrelserne og 4 er fra de faglige
organisationer. Høringssvarene er vedlagt sagen som bilag.

11 høringssvar nævner, at de generelt ser positivt på
rapportens fire anbefalinger. Flere erklærer sig enige i, at de nuværende
indsatser har brug for mere tid, før de ønskede resultater kan ses. Herunder
beskrives nogle af de forslag til implementering af anbefalingerne, som høringssvarene
nævner. Der gøres opmærksom på, at man kun ved at læse høringssvarene i deres
fulde længde kan få indblik i alle argumenter og forslag, som beskrives heri.

*Sprogindsats på 0-6 års området*

To høringssvar nævner, at man allerede kan mærke en effekt
at det øgede fokus på sprogindsatsen på 0-6 års området. Derudover nævner
høringssvarene, at man i arbejdet med denne anbefaling kan have fokus på:

· Børnehaverne skal lade sig inspirere af hinanden - og lære af de
steder, hvor indsatsen fungerer godt

· Det er nødvendigt med fokus på den tidlige indsats og på de
ressourcer, der tildeles dagtilbudsområdet for at kunne styrke sprogindsatsen

*Fokuseret indsats omkring matematik*

I forhold til den fokuserede indsats omkring matematik,
peger høringssvarene bl.a. på:

· I lighed med læsevejledernetværket ønskes et lignede
matematikvejledernetværk

· Der bør tildeles ekstra ressourcer til matematikløft på de
enkelte skoler

· Man kan uddanne matematikvejledere

· Der kan indføres ekstra matematiktimer på nogle klassetrin

· Man kan niveaudele og differentiere undervisningen i højere grad

*Indsats for at nedbringe elevfraværet*

Høringssvarene giver bl.a. følgende bud på, hvad der bør
lægges vægt på i arbejdet med anbefalingen om et øget fokus på indsatsen for at
nedbringe elevernes fravær:

· Skolen bør reagere hurtigt ved fravær

· Forældrene skal motiveres til at have ambitioner på børnenes
vegne

· Man kan hente viden fra andre kommuner, for at høre om deres
faglige indsats

· Ordningen med socialrådgivere på skolerne bør fastholdes

· Man kan afholde flere samtaler med forældrene

· Et fokuseret arbejde med trivsel vil have en positiv effekt på at
nedbringe fraværet, også i udskolingen

· Det kunne være ønskeligt, at der blev sat ind fra en anden
instans end skolen

· Der bør fokuseres på gruppen af elever med ulovligt fravær

· Man kan med fordel inddrage lærere og pædagoger i arbejdet med at
nedbringe fraværet

*Indsats for, at flere elever får mindst karakteren 02 i
dansk og matematik*

Høringssvarene nævner, at man i forhold til denne anbefaling
kan arbejde med:

· Skolerne videndeler omkring deres indsats på f.eks.
læsevejledernetværksmøder

· Alle skoler skal have fokus på, at eleverne motiveres og får de
bedste karakterer ved afgangsprøverne og det bedste afsæt til ungdoms- og
videregående uddannelser

· Man skal sikre lærernes mulighed for at kunne forberede og
efterbehandle god undervisning med kvalitet

*Rekruttering og kompetenceudvikling*

Udover de fire anbefalinger har flere høringssvar fokus på
rekruttering og kompetenceudvikling for medarbejderne. Her nævnes bl.a.:

· Der bør iværksættes en indsats for at fastholde kvalificerede
medarbejdere

· Man bør afsætte flere ressourcer til kompetenceudvikling,
herunder uddannelse af lærere. De midler, der er afsat, skal bruges.

· Det er vigtigt at holde fokus på et bestemt fagområde over flere
år (f.eks. matematik)

· Man bør fortsat arbejde med at tiltrække og rekruttere lærere til
skolerne

· Det er vigtigt fortsat at have fokus på Synlig læring (VL) og
LP-modellen

· Det skal være mere attraktivt for medarbejderne at videreuddanne
sig

· Lærerne skal have større indflydelse på, hvilke
kompetenceudviklingsindsatser, der sættes i gang

**Økonomiske konsekvenser**

Ingen.

**Børn- og Familieudvalgets møde
den 4. april 2018:**

Anbefales.

Der arbejdes videre med en flerårig handlingsplan for at
forbedre kvaliteten på folkeskoleområdet.

**Økonomiudvalgets møde den 18.
april 2018:**

Økonomiudvalget anbefaler Børn- og Familieudvalgets
indstilling, idet det anbefales, at der udarbejdes årlige delmål for at sikre
den nødvendige fremdrift.

**Bilag**

|  |  |
| --- | --- |
| Kvalitetsrapport for folkeskolen 2017/18 | 326-2018-23474 |
| Resume af Kvalitetsrapport for folkeskolen 2017/18 | 326-2018-32509 |
| Samlede høringssvar vedr. Kvalitetsrapport for folkeskolen 2017/18 | 326-2018-79897 |